**R E P U B L I K A H R V A T S K A**

**VIROVITIČKO-PODRAVSKA ŽUPANIJA**

**OPĆINA NOVA BUKOVICA**



#

**GODIŠNJI PLAN**

**UPRAVLJANJA NEKRETNINAMA I POKRETNINAMA**

**U VLASNIŠTVU OPĆINE NOVA BUKOVICA**

**ZA 2025. GODINU**

Nova Bukovica, lipanj 2024.**Sadržaj**

[1. UVOD 3](#_Toc171491271)

[**1.1.** **GODIŠNJI PLAN UPRAVLJANJA TRGOVAČKIM DRUŠTVIMA U (SU)VLASNIŠTVU OPĆINE NOVA BUKOVICA** 4](#_Toc171491272)

[**1.2.** **GODIŠNJI PLAN UPRAVLJANJA I RASPOLAGANJA POSLOVNIM PROSTORIMA U VLASNIŠTVU OPĆINE NOVA BUKOVICA** 7](#_Toc171491273)

[**1.3.** **GODIŠNJI PLAN UPRAVLJANJA I RASPOLAGANJA GRAĐEVINSKIM I POLJOPRIVREDNIM ZEMLJIŠTEM U VLASNIŠTVU OPĆINE NOVA BUKOVICA** 9](#_Toc171491274)

[1.3.1. Poduzetnička zona 9](#_Toc171491275)

[1.3.2. Nerazvrstane ceste 10](#_Toc171491276)

[**1.4.** **GODIŠNJI PLAN UPRAVLJANJA I RASPOLAGANJA NOGOMETNIM IGRALIŠTIMA U VLASNIŠTVU OPĆINE NOVA BUKOVICA** 11](#_Toc171491277)

[**1.5.** **GODIŠNJI PLAN PRODAJE I KUPNJE NEKRETNINA U VLASNIŠTVU OPĆINE NOVA BUKOVICA** 17](#_Toc171491278)

[**1.6.** **GODIŠNJI PLAN IZGRADNJE I ODRŽAVANJA INFRASTRUKTURNIH PROJEKATA NA PODRUČJU OPĆINE NOVA BUKOVICA** 17](#_Toc171491279)

[**1.7.** **GODIŠNJI PLAN PROVOĐENJA POSTUPAKA PROCJENE NEKRETNINA U VLASNIŠTVU OPĆINE NOVA BUKOVICA** 18](#_Toc171491280)

[**1.8.** **GODIŠNJI PLAN RJEŠAVANJA IMOVINSKO-PRAVNIH ODNOSA** 18](#_Toc171491281)

[**1.9.** **GODIŠNJI PLAN VOĐENJA EVIDENCIJE IMOVINE** 20](#_Toc171491282)

[**1.10.** **GODIŠNJI PLAN POSTUPAKA VEZANIH UZ SAVJETOVANJE SJAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA NEKRETNINAMA I POKRETNINAMA U VLASNIŠTVU OPĆINE NOVA BUKOVICA** 20](#_Toc171491283)

[**1.11.** **GODIŠNJI PLAN ZAHTJEVA ZA DAROVANJE NEKRETNINA UPUĆEN MINISTARSTVU PROSTORNOG UREĐENJA, GRADITELJSTVA I DRŽAVNE IMOVINE** 21](#_Toc171491284)

[2. STRATEŠKO USMJERENJE UPRAVLJANJA NEKRETNINAMA I POKRETNINAMA U VLASNIŠTVU OPĆINE 22](#_Toc171491285)

[3. KASKADIRANJE STRATEŠKOG CILJA UPRAVLJANJA NEKRETNINAMA I POKRETNINAMA U VLASNIŠTVU OPĆINE 23](#_Toc171491286)

[4. POSEBNI CILJEVI I MJERE – SISTEMATIZIRANI PRIKAZ 25](#_Toc171491287)

[5. POSEBAN CILJ 1.1. - „Učinkovito upravljanje nekretninama u vlasništvu Općine Nova Bukovica“ 29](#_Toc171491288)

[6. POSEBAN CILJ 1.2. - „Unaprjeđenje korporativnog upravljanja i vršenje kontrola Općine Nova Bukovica kao (su)vlasnika trgovačkih društava“ 33](#_Toc171491289)

[7. POSEBAN CILJ 1.3. - „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“ 35](#_Toc171491290)

[8. POSEBAN CILJ 1.4. - „Usklađenje i kontinuirano predlaganje te donošenje novih akata“ 39](#_Toc171491291)

[9. POSEBAN CILJ 1.5. - „Ustroj, vođenje i redovno ažuriranje interne evidencije općinske imovine kojom upravlja Općina Nova Bukovica“ 41](#_Toc171491292)

[10. POSEBAN CILJ 1.6. - „Priprema, realizacija i izvještavanje o primjeni akata strateškog planiranja“ 43](#_Toc171491293)

[11. POSEBAN CILJ 1.7. - „Razvoj ljudskih resursa, informacijsko-komunikacijske tehnologije i financijskog aspekta Općine Nova Bukovica“ 45](#_Toc171491294)

***POPIS TABLICA***

[Tablica 1. Trgovačka društva u (su)vlasništvu Općine Nova Bukovica 6](#_Toc171491309)

[Tablica 2. Podaci o poslovnim prostorima u vlasništvu Općine Nova Bukovica 7](#_Toc171491310)

[Tablica 3. Podaci o nogometnom igralištu na području Općine Nova Bukovica te o vlasništvu nad njim, prema stanju u zemljišnim knjigama sredinom 2024**.** 13](#_Toc171491311)

[Tablica 4. Podaci o vrijednosti nogometnih igrališta u vlasništvu Općine Nova Bukovica sredinom 2024. u eurima 13](#_Toc171491312)

[Tablica 5. Podaci o nogometnom klubu i broju sportaša, korisnika nogometnih igrališta u vlasništvu Općine Nova Bukovica, sredinom 2024. godine. 14](#_Toc171491313)

[Tablica 6. Podaci o rashodima Općine Nova Bukovica, po osnovi upravljanja i raspolaganja nogometnim igralištima u vlasništvu Općine Nova Bukovica od 2022. do 2024. godine 14](#_Toc171491314)

[Tablica 7. Ciljevi u učinkovitosti upravljanja i raspolaganja nogometnim stadionima i igralištima u vlasništvu lokalnih jedinica 15](#_Toc171491315)

[Tablica 8. Razvojni projekti Općine Nova Bukovica 18](#_Toc171491316)

[Tablica 9. Pregled posebnih ciljeva i mjera 28](#_Toc171491317)

***POPIS SLIKA***

[Slika 1. Kaskadiranje strateškog cilja upravljanja nekretninama Općine Nova Bukovica 24](#_Toc170982251)

# UVOD

Općina Nova Bukovica izrađuje Plan upravljanja nekretninama i pokretninama u vlasništvu Općine Nova Bukovica (dalje u tekstu Plan upravljanja za 2025. godinu) za razdoblje od godinu dana. Donošenje Godišnjeg plana upravljanja utvrđeno je člankom 54. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23).

Navedenim godišnjim planom obuhvatit će se ciljevi, smjernice i provedbene mjere upravljanja pojedinim oblikom imovine u vlasništvu Općine Nova Bukovica u svrhu provođenja Strategije. Strategija upravljanja imovinom u vlasništvu Općine Nova Bukovica za razdoblje 2023. do 2029. primjenjivat će se u odnosu na upravljanje nekretninama i pokretninama u vlasništvu Općine Nova Bukovica do donošenja nove Strategije sukladno odredbama Zakona o upravljanu nekretninama i pokretninama u vlasništvu Republike Hrvatske (»Narodne novine«, broj 155/23).

Smjernice Strategije, a time i odrednica godišnjih planova jest pronalaženje optimalnih rješenja koja će dugoročno očuvati imovinu, čuvati interese Općine Nova Bukovica i generirati gospodarski rast kako bi se osigurala kontrola, javni interes i pravično raspolaganje nekretninama i pokretninama u vlasništvu Općine Nova Bukovica.

Strategija upravljanja imovinom u vlasništvu Općine Nova Bukovica za razdoblje od 2023. do 2029. godine, Plan upravljanja nekretninama i pokretninama u vlasništvu Općine Nova Bukovica i Izvješće o provedbi Plana upravljanja nekretninama i pokretninama, tri su ključna i međusobno povezana dokumenta upravljanja i raspolaganja nekretninama i pokretninama. Strategijom upravljanja imovinom u vlasništvu Općine Nova Bukovica za razdoblje od 2023. do 2029. godine (dalje u tekstu: Strategija) određeni su srednjoročni ciljevi i smjernice upravljanja nekretninama i pokretninama uvažavajući pri tome gospodarske i razvojne interese Općine Nova Bukovica.

Planovi upravljanja nekretninama i pokretninama u vlasništvu Općine Nova Bukovica usklađeni su sa Strategijom, a sadrže detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu Općine Nova Bukovica.

Izvješće o provedbi Plana, kao treći ključni dokument upravljanja nekretninama i pokretninama, izrađuje se do 30. rujna tekuće godine za prethodnu godinu.

Upravljanje nekretninama i pokretninama kao ekonomski proces podrazumijeva izradu evidenciju imovine, odnosno uvid u njen opseg i strukturu, računovodstveno priznavanje i procjenu njene vrijednosti, razmatranje varijantnih rješenja uporabe nekretnina i pokretnina, odlučivanje o uporabi, i analizu mogućnosti njene utrživosti u kratkom i dugom roku, odnosno upravljanje učincima od njene uporabe. Upravljanje nekretninama odnosi se na provedbu postupaka potrebnih za upravljanje nekretninama, sudjelovanje u oblikovanju prijedloga prostornih rješenja za nekretnine, tekućeg i investicijskog održavanja nekretnina, reguliranje vlasničkopravnog statusa nekretnine, ustupanje nekretnina na korištenje ustanovama i pravnim osobama za obavljanje poslova od javnog interesa te obavljanje drugih aktivnosti i poslova u skladu s propisima koji uređuju vlasništvo i druga stvarna prava.

Raspolaganje nekretninama i pokretninama u vlasništvu Republike Hrvatske podrazumijeva sklapanje pravnih poslova čija je posljedica prijenos, otuđenje ili ograničenje prava vlasništva Republike Hrvatske u korist fizičke ili pravne osobe, i to: prodaja, darovanje, osnivanje prava građenja, osnivanje prava služnosti, zakup, najam, razvrgnuće suvlasničke zajednice, zamjena te davanje na uporabu ili korištenje. Temeljni cilj Strategije jest učinkovito upravljati svim oblicima imovine u vlasništvu Općine prema načelu učinkovitosti dobroga gospodara. U tu svrhu potrebno je aktivirati nekretnine u vlasništvu Općine Nova Bukovica i staviti ih u funkciju gospodarskoga razvoja.

Godišnji plan upravljanja nekretninama i pokretninama Općine Nova Bukovica za 2025. godinu, predstavlja dokument u kojem se putem mjera, projekata i aktivnosti razrađuju elementi strateškog planiranja postavljeni u Strategiji upravljanja imovinom Općine Nova Bukovica za razdoblje 2023.-2029. Nadalje, za predložene aktivnosti u okviru Plana definiraju se pokazatelji rezultata, mjerne jedinice za pokazatelje rezultata, kao i polazne i ciljane vrijednosti mjernih jedinica.

Plan upravljanja određuje kratkoročne ciljeve i smjernice upravljanja nekretninama i pokretninama Općine Nova Bukovica, te provedbene mjere u svrhu provođenja Strategije.

* 1. **GODIŠNJI PLAN UPRAVLJANJA TRGOVAČKIM DRUŠTVIMA U (SU)VLASNIŠTVU OPĆINE NOVA BUKOVICA**

Trgovačka društva kojima je osnivač i (su)vlasnik Općina Nova Bukovica važna su za zapošljavanje, znatno pridonose cjelokupnoj gospodarskoj aktivnosti i pružaju usluge od javnog interesa s osobinama javnog dobra. Unatoč svom specifičnom karakteru, ona moraju prilagoditi svoju organizaciju i poslovanje izazovu konkurencije te učinkovito poslovati, a sve u skladu s principima tržišnog natjecanja.

Bitna smjernica u Strategiji upravljanja i raspolaganja imovinom koja se odnosi na trgovačka društva u (su)vlasništvu Općine Nova Bukovica je unapređenje korporativnog upravljanja i vršenje kontrola Općine Nova Bukovica kao (su)vlasnika trgovačkog društva. Odgovornost za rezultate poslovanja trgovačkih društava u (su)vlasništvu Općine Nova Bukovica uključuje složen proces aktivnosti uprava i nadzornih odbora, upravljačkih prava i odgovornosti.

Općina Nova Bukovica u okviru upravljanja vlasničkim udjelom trgovačkih društava obavlja sljedeće poslove:

* kontinuirano prikuplja i analizira izvješća o poslovanju dostavljena od trgovačkih društava,
* sukladno Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednici Uprava trgovačkih društava u (su)vlasništvu Općine Nova Bukovica do 31. ožujka tekuće godine za prethodnu godinu dostavljaju načelniku Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana.

*Tablica 1. Trgovačka društva u (su)vlasništvu Općine Nova Bukovica*

|  |  |  |  |  |  |  |  |
| --- | --- | --- | --- | --- | --- | --- | --- |
| **Trgovačko društvo** | **Sjedište društva** | **OIB** | **Temeljni kapital****U eurima** | **Ukupni prihodi****2023. u eurima** | **Dobit/gubitak****2023. u eurima** | **Broj zaposlenih****2023.** | **% vlasništva** |
| KOMRAD d.o.o.  | Kolodvorska 3, 33520 Slatina | 96537643037 | 6.274.550,40 | 2.258.619,86 | 9.803,19 | 30 | 9,039 |
| ELKOMNET d.o.o. | Trg Gospe Voćinske 11,33522 Voćin | 64498817988 | 5.415,09 | 51.942,26 | -1.316,29 | 1 | 6,73 |

* 1. **GODIŠNJI PLAN UPRAVLJANJA I RASPOLAGANJA POSLOVNIM PROSTORIMA U VLASNIŠTVU OPĆINE NOVA BUKOVICA**

Poslovni prostori su, prema odredbama [Zakona o zakupu i kupoprodaji poslovnog prostora (»Narodne novine«, broj 125/11, 64/15, 112/18)](https://www.zakon.hr/z/513/Zakon-o-zakupu-i-kupoprodaji-poslovnog-prostora), poslovne zgrade, poslovne prostorije, garaže i garažna mjesta.

Ciljevi upravljanja i raspolaganja poslovnim prostorima u vlasništvu Općine Nova Bukovica jesu sljedeći:

1. Općina Nova Bukovica mora na racionalan i učinkovit način upravljati poslovnim prostorima na način da oni poslovni prostori i stanovi koji su potrebni Općini Nova Bukovica budu stavljeni u funkciju koja će služiti njegovom racionalnijem i učinkovitijem funkcioniranju. Svi drugi poslovni prostori moraju biti ponuđeni na tržištu bilo u formi najma, odnosno zakupa, bilo u formi njihove prodaje javnim natječajem;
2. Ujednačiti standarde korištenja poslovnih prostora.

*Tablica 2. Podaci o poslovnim prostorima u vlasništvu Općine Nova Bukovica*

|  |
| --- |
| **Poslovni prostor Općinske uprave** |
| **Korisnik poslovnog prostora/namjena** | **m2** | **k.č./k.o.** |
| Prostor općinske Uprave | 315,20 | 284/2, Nova Bukovica |
| **Ostali poslovni prostori** |
| **Korisnik poslovnog prostora/namjena** | **m2** | **k.č./k.o.** |
| Dom »Dobrović « -Obilježavanje proslava različitog karaktera | 251,96 | 835/2, Dobrović |
| Dom »Bjelkovac « -Obilježavanje proslava različitog karaktera | 100 | 781/190, Dobrović |
| Dom »Brezik« -Obilježavanje proslava različitog karaktera | 145,78 | 210/38, Donja Bukovica |
| Dom »Bukovački Antunovac« -Obilježavanje proslava različitog karaktera | 395 | 1267/192, Mikleuš |
| Dom »Donja Bukovica« -Obilježavanje proslava različitog karaktera | 390 | 5/3, Donja Bukovica |
| Dom »Gornje Viljevo« - Obilježavanje proslava različitog karaktera | 98 | 71/1, Gornje Viljevo |
| Dom »Nova Bukovica« - Obilježavanje proslava različitog karaktera | 232 | 284/2, Nova Bukovica |
| Poslovni prostor »Vijeće srpske nacionalne manjine« | 32,08 | 284/2, Nova Bukovica |
| Hrvatsko-Slovački dom - Obilježavanje proslava različitog karaktera- Dani kukuruza | 270 | 58, Miljevci |
| Dom kulture Nova Bukovica - Obilježavanje proslava različitog karaktera | 129,28 | 284/2, Nova Bukovica |
| **Zakup poslovnog prostora** |
| **Prostor** | **m²** | **Trajanje** |
| Poslovni prostor Zgrada Općine Nova Bukovica | 202 | Ugovor sklopljen na neodređeno vrijeme |
| Poslovni prostor,kč.br. 5/3 k.o Donja Bukovica | 36 | Na određeno vrijeme |
| 5/3 Donja Bukovica  | 49,00 | AM obrt za trgovinu i usluge, dan je u zakup 30.12.2022. godine, na razdoblje od 5 godina |
| **Prostori za povremeno korištenje** |
| **Korisnik poslovnog prostora/namjena** | **m2** | **k.č./k.o.** |
| Mrtvačnica »Nova Bukovica« | 82,80 | 1372/1, Nova Bukovica |
| Mrtvačnica »Miljevci« | 62,92 | 1034/3, Miljevci |
| **Udruge** |
| **Prostor** | **m²** | **Namjena** |
| »Udruga informatičara i tehničara Nova Bukovica«, kč. br. 284/2, Nova Bukovica | 25 | Poslovni prostor za potrebe rada udruge |
| »Matica Slovačka Miljevci«, kč. br. 8, Miljevci | 270 | Poslovni prostor za potrebe rada udruge. Dom u je u suvlasništvu Općine Nova Bukovica i Matice Slovačke Miljevci |
| KUD »Lipa«, kč.br. 284/2, Nova Bukovica | 129,28 | Poslovni prostor za potrebe rada udruge NAPOMENA: naknadu za prostor ne plaćaju Člankom 6. Odluke o načinu upravljanja i korištenja sportskih građevina u vlasništvu Općine Nova Bukovica (Službeni glasnik Općine Nova Bukovica, broj 4/17) |
| NK »Zrinski« Nova Bukovica, kč.br. 246/1, 245/3, Nova Bukovica | 86,97 | Poslovni prostor za potrebe rada nogometnog kluba -nogometno igralište i športski objekt u naselju Nova Bukovica.Ugovor o korištenju sportskih građevinaNAPOMENA: naknadu za prostor ne plaćaju Člankom 6. Odluke o načinu upravljanja i korištenja sportskih građevina u vlasništvu Općine Nova Bukovica (Službeni glasnik Općine Nova Bukovica, broj 4/17) |
| NK »Mladost« Miljevci,kč.br. 874/1, 874/2, Miljevci | 251,96 | Poslovni prostor za potrebe rada nogometnog kluba -nogometno igralište i športski objekt u naselju Miljevci.Ugovor o korištenju sportskih građevinaNAPOMENA: naknadu za prostor ne plaćaju Člankom 6. Odluke o načinu upravljanja i korištenja sportskih građevina u vlasništvu Općine Nova Bukovica (Službeni glasnik Općine Nova Bukovica, broj 4/17) |
| MNK Apokalipsa Nova Bukovica, k.č.br. 24/3, k.o. Gornja Bukovica, Nova Bukovica | 1270 | Ugovor o korištenju sportskih građevinaNAPOMENA: Korištenje sportske građevine-sportsko igralište se ne plaća sukladno Odluci o načinu upravljanja i korištenja sportskih građevina u vlasništvu Općine Nova Bukovica (Službeni glasnik Općine Nova Bukovica, broj 4/17). |

* 1. **GODIŠNJI PLAN UPRAVLJANJA I RASPOLAGANJA GRAĐEVINSKIM I POLJOPRIVREDNIM ZEMLJIŠTEM U VLASNIŠTVU OPĆINE NOVA BUKOVICA**

Građevinsko zemljište je, prema odredbama [Zakona o prostornom uređenju (»Narodne novine«, broj 153/13, 65/17, 114/18, 39/19, 98/19, 67/23)](https://www.zakon.hr/z/689/Zakon-o-prostornom-ure%C4%91enju), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

Građevinsko zemljište čini važan udio nekretnina u vlasništvu Općine Nova Bukovica koji predstavlja veliki potencijal za investicije i ostvarivanje ekonomskog rasta. Aktivnosti u upravljanju i raspolaganju građevinskim zemljištem u vlasništvu Općine Nova Bukovica podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Općine Nova Bukovica, kao i drugim poslovima u vezi sa zemljištem u vlasništvu Općine Nova Bukovica ako upravljanje i raspolaganje njima nije u nadležnosti drugog tijela.

Poljoprivrednim zemljištem, prema odredbama Zakona o poljoprivrednom zemljištu (»Narodne novine«, broj 20/18, 115/18, 98/19, 57/22), smatraju se poljoprivredne površine koje su po načinu uporabe u katastru upisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare, kao i drugo zemljište koje se može privesti poljoprivrednoj proizvodnji.

Općini Nova Bukovica je dano na raspolaganje poljoprivredna zemljišta u vlasništvu Republike Hrvatske koje se nalazi na području Općine. Za zakup je namijenjena površina od ukupno 3158,6804 ha. Ovakav oblik budućeg raspolaganja u najvećoj mjeri odgovara interesima općine, kao i potrebama lokalnih poljoprivrednika.

## Poduzetnička zona

Od 2001. godine se putem nadležnih ministarstava, provode programi Vlade Republike Hrvatske za poticanje malog gospodarstva a donesen je i [Zakon o unapređenju poduzetničke infrastrukture](https://www.zakon.hr/z/652/Zakon-o-unapre%C4%91enju-poduzetni%C4%8Dke-infrastrukture) (»Narodne novine«, broj 93/13, 114/13, 41/14, 57/18, 138/21). U Programu razvoja poduzetničkih zona postavljeni su opći ciljevi: razvoj poduzetničkih zona u blizini svakog većeg naselja a namjena poduzetničke zone treba biti proizvodnja. Poduzetnička zona treba osigurati osnivanje i gradnju proizvodnog objekta u najkraćem roku, sastavni dio poduzetničke zone je centar za edukaciju i pružanje savjeta poduzetniku o financiranju, proizvodnji i načinu poslovanja te ravnomjerno osnivanje poduzetničkih zona kako bi se izjednačile razlike u standardu između pojedinih županija. Namjera osnivanja Poduzetničkih zona jest poticanje razvoja poduzetništva kao pokretačke snage lokalnog održivog gospodarskog razvoja s ciljem povećanja broja gospodarskih subjekata na području Općine Nova Bukovica i poboljšanja njihovih poslovnih rezultata, povećanje konkurentnosti poduzetnika, porast zaposlenosti, te povećanje udjela proizvodnje u ukupnom gospodarstvu Općine Nova Bukovica.

Općinsko vijeće Općine Nova Bukovica na 2. sjednici održanoj 09. srpnja 2021. godine donijela je Odluku o osnivanju Poduzetničke zone Topolak (»Službeni glasnik Općine Nova Bukovica«, broj 5/21, 10/21) kojom se osniva Poduzetnička zona Topolak, te se nalazi unutar obuhvata Prostornog plana uređenja Općine Nova Bukovica ukupne površine 23,0423 ha.

## Nerazvrstane ceste

Prema [Zakonu o cestama](https://www.zakon.hr/z/244/Zakon-o-cestama) (»Narodne novine«, broj 84/11, 22/13, 54/13, 148/13, 92/14, 110/19, 144/21, 114/22, 04/23, 133/23), nerazvrstane ceste su ceste koje se koriste za promet vozilima, koje svatko može slobodno koristiti na način i pod uvjetima određenim navedenim Zakonom i drugim propisima, a koje nisu razvrstane kao javne ceste u smislu navedenog Zakona. Nerazvrstane ceste su javno dobro u općoj uporabi u vlasništvu jedinice lokalne samouprave na čijem se području nalaze. Nerazvrstane ceste se ne mogu otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetima da ne ometaju odvijanje prometa i održavanje nerazvrstane ceste. Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstanih cesta. Nerazvrstane ceste upisuju se u zemljišne knjige kao javno dobro u općoj uporabi i kao neotuđivo vlasništvo jedinice lokalne samouprave.

Općina Nova Bukovica donijela je Odluku o nerazvrstanim cestama na području Općine Nova Bukovica (»Službeni glasnik Općine Nova Bukovica«, broj 09/13), kojom se uređuje korištenje, upravljanje, održavanje, građenje, rekonstrukcija, zaštita, financiranje te poslovi nadzora na nerazvrstanim cestama na području Općine Nova Bukovica.

Registar nerazvrstanih cesta Općine Nova Bukovica je ustrojen te sadržava podatke o vrsti nerazvrstane ceste, nazivu nerazvrstane ceste, katastarskim oznakama i duljini nerazvrstane ceste.

* 1. **GODIŠNJI PLAN UPRAVLJANJA I RASPOLAGANJA NOGOMETNIM IGRALIŠTIMA U VLASNIŠTVU OPĆINE NOVA BUKOVICA**

Prema odredbama Zakona o sportu (Narodne novine 141/22) (dalje u tekstu: Zakon), sportske djelatnosti su od posebnog interesa za Republiku Hrvatsku, a razvoj sporta potiče se, između ostalog, izgradnjom i održavanjem sportskih građevina i financiranjem sporta sredstvima države i jedinica lokalne i područne (regionalne) samouprave. Sportskim građevinama smatraju se uređene i opremljene površine i građevine u kojima se provode sportske djelatnosti, a koje osim općih uvjeta propisanih posebnim propisima za te građevine zadovoljavaju i posebne uvjete, u skladu s odredbama Zakona.

Republika Hrvatska i jedinice lokalne i područne (regionalne) samouprave utvrđuju javne potrebe u sportu i za njihovo ostvarivanje osiguravaju financijska sredstva iz svojih proračuna. Jedna od javnih potreba u sportu za koje se sredstva osiguravaju u državnom proračunu je poticanje planiranja i izgradnje sportskih građevina. Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su programi, odnosno aktivnosti, poslovi i djelatnosti koje obuhvaćaju, između ostalog, planiranje, izgradnju, održavanje i korištenje sportskih građevina značajnih za jedinicu lokalne i područne (regionalne) samouprave.

Upravljanje javnim sportskim građevinama može se povjeriti sportskim klubovima i savezima, sportskoj zajednici, ustanovama i trgovačkim društvima registriranim za obavljanje sportske djelatnosti upravljanja i održavanja sportskih građevina. Hrvatski sabor na prijedlog Vlade Republike Hrvatske, koja prethodno pribavlja mišljenje Nacionalnog vijeća za sport, tijela jedinica lokalne i područne (regionalne) samouprave, pripadajućih sportskih zajednica i odgovarajućih sportskih saveza donosi mrežu sportskih građevina kojom se određuje plan izgradnje, obnove, održavanja i upravljanja sportskim građevinama.

Pod pojmom nogometni stadioni i igrališta podrazumijevaju se sportske građevine s travnatim (prirodnim ili umjetnim) terenom za igranje tzv. velikog nogometa, duljine od 90 m do 120 m i širine od 45 m do 90 m, sa gledalištem ili bez njega.

U svrhu ocjene učinkovitosti upravljanja i raspolaganja nogometnim stadionima i igralištima, utvrđeni su sljedeći ciljevi:

1. provjeriti cjelovitost podataka o nogometnim stadionima i igralištima
2. provjeriti normativno uređenje upravljanja i raspolaganja nogometnim stadionima i igralištima
3. provjeriti upravlja li se i raspolaže nogometnim stadionima i igralištima u skladu s propisima
4. ocijeniti ekonomske i financijske učinke upravljanja i raspolaganja nogometnim stadionima i igralištima
5. ocijeniti efikasnost sustava unutarnjih kontrola pri upravljanju i raspolaganju nogometnim stadionima i igralištima.

Zakonski propisi, akti i dokumenti kojima je uređeno upravljanje i raspolaganje nogometnim stadionom i igralištem u vlasništvu Općine Nova Bukovica:

* Zakon o sportu (»Narodne novine«, broj 141/22),
* Uredba o unutarnjem ustrojstvu Ministarstva turizma i sporta (»Narodne novine«, broj 97/20),
* Pravilnik o pokriću obveznih doprinosa, trajnoj novčanoj naknadi, dodjeli nacionalne sportske stipendije i nagradama za sportska ostvarenja (»Narodne novine«, broj 41/23).
* Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Virovitičko-podravske županije (Državni ured za reviziju, Područni ured Virovitica, Virovitica, srpanj 2019.),
* Odluka o načinu upravljanja i korištenja sportskih građevina u vlasništvu Općine Nova Bukovica (Službeni glasnik Općine Nova Bukovica, broj 4/17).

Na temelju odredaba članaka 19. i 21. Zakona o Državnom uredu za reviziju (Narodne novine 25/19), obavljena je revizija učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Virovitičko-podravske županije (dalje u tekstu: Županija). Postupci revizije provedeni su od 03. prosinca 2018. do 17. srpnja 2019.

Prema odredbi članka 362. Zakona o vlasništvu i drugim stvarnim pravima (Narodne novine 91/96, 68/98, 137/99 - Odluka Ustavnog suda Republike Hrvatske, 22/00 - Odluka Ustavnog suda Republike Hrvatske, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 - pročišćeni tekst i 94/17 - ispravak), smatra se da je vlasnik nekretnine u društvenom vlasništvu osoba koja je u zemljišnim knjigama upisana kao nositelj prava upravljanja, korištenja ili raspolaganja tom nekretninom, a vlasništvo Republike Hrvatske su sve stvari iz društvenog vlasništva na području Republike Hrvatske glede kojih nije utvrđeno u čijem su vlasništvu.

 Prema odredbi članka 61. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23) nekretnine koje su u zemljišnim knjigama upisane kao vlasništvo Republike Hrvatske i koje su na dan 1. siječnja 2017. koristile škole, domovi zdravlja, bolnice i druge ustanove kojima su osnivači jedinice lokalne i područne (regionalne) samouprave i koje se koriste u obrazovne i zdravstvene svrhe te groblja, mrtvačnice, spomenici, parkovi, trgovi, uređena parkirališta, dječja igrališta, sportske građevine sukladno posebnom propisu kojim se uređuje sport, društveni domovi, vatrogasni domovi, spomen-domovi, tržnice i javne stube na temelju ovoga Zakona upisat će se u vlasništvo jedinca lokalne ili područne (regionalne) samouprave na čijem području se nalaze odnosno u vlasništvo ustanove koja ih koristi ili njima upravlja i koja je vlasništvo nekretnine stekla na temelju posebnog propisa.

Postupak izdavanja isprava podobnih za upis prava vlasništva uređen je Odlukom o postupku izdavanja isprava podobnih za upis prava vlasništva jedinica lokalne i područne (regionalne) samouprave i ustanova, koju je u srpnju 2018. donio ministar državne imovine.

Općina Nova Bukovica u svom vlasništvu ima tri nogometna igrališta, Nova Bukovica i Miljevci.

Načine postupanja vezane uz prodaju, davanje u zakup ili najam, nabavu roba, radova i usluga i druge oblike upravljanja nogometnim igralištem, od donošenja odluka do evidentiranja u poslovnim knjigama i vrednovanja ostvarenih učinaka, Općina Nova Bukovica uredila je Odlukom o načinu upravljanja i korištenja sportskih građevina u vlasništvu Općine Nova Bukovica.

U tablici broj 3. daju se podaci o nogometnom igralištu na području Općine Nova Bukovica te o vlasništvu nad njima, prema stanju u zemljišnim knjigama.

*Tablica 3. Podaci o nogometnom igralištu na području Općine Nova Bukovica te o vlasništvu nad njim, prema stanju u zemljišnim knjigama sredinom 2024***.**

|  |
| --- |
| **Evidencije o nogometnom igralištu u vlasništvu Općine Nova Bukovica** |
| **Br. Čestice** | **Katastarska općina** | **Površina u m2** | **Naziv** | **Lokacija** | **Vlasništvo prema stanju u zemljišnim knjigama** |
| 246/1, 245/3 | Gornja Bukovica | 10268 | NK Zrinski | Nova Bukovica | Općina Nova Bukovica |
| 874/1, 874/2 | Miljevci | 5768 | NK Mladost | Miljevci | Općina Nova Bukovica |
| 24/3 | Gornja Bukovica | 1270 | MNK Apokalipsa Nova Bukovica | Nova Bukovica | Općina Nova Bukovica |

*Tablica 4. Podaci o vrijednosti nogometnih igrališta u vlasništvu Općine Nova Bukovica sredinom 2024. u eurima*

|  |
| --- |
| **Podaci o vrijednosti nogometnih igrališta sredinom 2024. u eurima** |
| **Vlasništvo** | **Naziv** | **Vrijednost nogometnog stadiona** |
| **Nabavna** | **Otpisana** | **Sadašnja** |
| Općina Nova Bukovica | NK Zrinski | 84.156,47 | 12.225,88 | 71.930,59 |
| Općina Nova Bukovica | NK Mladost | 45.396,80 | 76.44,36 | 37.752,44 |
| Općina Nova Bukovica | MNK Apokalipsa | 3.371,16 | - | 3.371,16 |

Lokalne jedinice, u propisanim okvirima, samostalno određuju pravila i procedure upravljanja i raspolaganja vlastitom imovinom, odnosno nogometnim stadionima i igralištima. Način, ovlasti, procedure i kriteriji za upravljanje i raspolaganje mogu se utvrditi unutarnjim aktima.

**Upravljanje i raspolaganje nogometnim stadionima i igralištima**

Upravljanje i raspolaganje nogometnim stadionima i igralištima podrazumijeva pronalaženje optimalnih rješenja koja će dugoročno očuvati stadione i igrališta i generirati zadovoljavanje javnih potreba u sportu, odnosno nogometu. Prema podacima lokalnih jedinica, nogometni stadioni i igrališta dani su na korištenje nogometnim klubovima, kao sportskim udrugama građana, s ciljem poticanja i promicanja nogometa te uključivanja građana, osobito djece i mladeži, u bavljenje nogometom.

U tablici broj 5. nalaze se podaci o nogometnim klubovima i broju sportaša, korisnika nogometnih igrališta u vlasništvu Općine Nova Bukovica, sredinom 2024. godine.

*Tablica 5. Podaci o nogometnom klubu i broju sportaša, korisnika nogometnih igrališta u vlasništvu Općine Nova Bukovica, sredinom 2024. godine.*

|  |
| --- |
| **Podaci o nogometnom klubu i broju sportaša, korisnika nogometnih igrališta u vlasništvu Općine Nova Bukovica, sredinom 2024. godine** |
| **Naziv nogometnog igrališta** | **Nogometni klub** | **Broj sportaša** |
| **Seniori** | **Mlađe dobne kategorije** | **Ukupno** |
| Nova Bukovica | NK Zrinski | 26 | 18 | 44 |
| Miljevci | NK Mladost | 47 | 43 | 90 |
| Nova Bukovica | MNK Apokalipsa  | 11 | 22 | 33 |

*Tablica 6. Podaci o rashodima Općine Nova Bukovica, po osnovi upravljanja i raspolaganja nogometnim igralištima u vlasništvu Općine Nova Bukovica od 2022. do 2024. godine*

|  |
| --- |
| **Podaci o rashodima po osnovi upravljanja i raspolaganja nogometnim igralištima u vlasništvu Općine Nova Bukovica od 2022. do 2024. godine** |
| **Naziv nogometnog igrališta** | **Godina** | **Rashodi\*** |
| NK Zrinski | 2022. | 57.070,81 |
| NK Mladost | 2022. | 23.226,49 |
| MNK Apokalipsa  | 2022. | 1.128,14 |
| NK Zrinski | 2023. | 43.798,53 |
| NK Mladost | 2023. | 30.526,25 |
| MNK Apokalipsa  | 2023. | 2.175,22 |
| Ukupno | 157.925,44 |

\*Tijekom 2024. godine raspisan je Javni natječaj natječaja za financiranje projekata, programa i institucionalne podrške udruga iz Proračuna Općine Nova Bukovica u 2024. godine za javne potrebe u sportu izdvojila je sredstva od 72.000,00 eura, kojim će se financirati rashodi Nogometnih klubova na području Općine.

U ostvarenju temeljnih dugoročnih ciljeva Općina Nova Bukovica vodit će se preporukama koje su navedene u Izvješću o obavljenoj reviziji:

* voditi analitičko knjigovodstvo nogometnih igrališta po vrsti, količini i vrijednosti (nabavna i otpisana) i s drugim potrebnim podacima, u skladu s odredbama Pravilnika o proračunskom računovodstvu i Računskom planu;
* popisati nogometna igrališta na kraju svake poslovne godine, navesti njihove pojedinačne vrijednosti i uskladiti stanje u glavnoj knjizi sa stanjem utvrđenim popisom, u skladu s odredbama Pravilnika o proračunskom računovodstvu i Računskom planu;
* upisati nogometna igrališta u vlasništvu ili suvlasništvu Općine u Evidenciju imovine te u registru navesti sve podatke propisane Uredbom o registru državne imovine; Evidenciju imovine programski povezati s drugim evidencijama;
* kod davanja nogometnih igrališta na upravljanje i korištenje nogometnim klubovima utvrditi međusobna prava i obveze Općine i nogometnog kluba u pogledu načina upravljanja i korištenja, načina pokrića troškova upravljanja, nadzora nad upravljanjem i korištenjem i drugih elemenata upravljanja od interesa za Općinu, s ciljem očuvanja i unaprjeđenja funkcionalnosti i estetske vrijednosti nogometnih igrališta;
* analizirati i vrednovati učinke upravljanja i korištenja nogometnih igrališta radi utvrđivanja učinkovitosti upravljanja i korištenja, utvrđivanja i rješavanja problema u vezi s upravljanjem i korištenjem, utvrđivanja utjecaja upravljanja i korištenja na lokalnu zajednicu te utvrđivanja načina na koje se upravljanje i korištenje nogometnih igrališta može unaprijediti;
* uvesti i primjenjivati kriterije i pokazatelje učinkovitosti i načela učinkovitog upravljanja i raspolaganja nogometnim igralištima i drugom imovinom u vlasništvu Općine, s ciljem što učinkovitijeg upravljanja i raspolaganja;
* utvrditi ovlasti i odgovornosti pojedinih nositelja funkcija upravljanja i raspolaganja nogometnim igralištima, nadzor nad upravljanjem i korištenjem igrališta, izvještavanje o postignutim ciljevima i učincima upravljanja i korištenja te poduzimanje mjera u slučaju lošeg obavljanja poslova i neispunjavanja zadanih ciljeva, čime će se povećati odgovornost nositelja funkcija upravljanja za sustavno i učinkovito upravljanje javnim resursima i s time povezano zadovoljavanje javnih potreba.

Za ocjenu učinkovitosti upravljanja i raspolaganja nogometnim igralištima utvrđeni su kriteriji koji proizlaze iz zakona i drugih propisa te poduzetih aktivnosti u vezi s upravljanjem i raspolaganjem nogometnim igralištima.

*Tablica 7. Ciljevi u učinkovitosti upravljanja i raspolaganja nogometnim stadionima i igralištima u vlasništvu lokalnih jedinica*

|  |  |  |
| --- | --- | --- |
| **Ciljevi** | **Mjere** | **Kratko pojašnjenje mjera** |
| **Evidencije o nogometnom igralištu** | Ustrojiti Evidenciju s cjelovitim podacima o nogometnim igralištima | * nogometni stadioni i igrališta su evidentirani u poslovnim knjigama i iskazana je njihova vrijednost
* obavljen je godišnji popis imovine i obveza, popisom je obuhvaćeno nogometno igralište u vlasništvu lokalne jedinice te je njihovo knjigovodstveno stanje usklađeno sa stvarnim stanjem utvrđenim popisom
* ustrojena je Evidencija imovine koji sadrži podatke bitne za upravljanje i raspolaganje nogometnim igralištem
* podaci o nogometnom igralištu u analitičkim knjigovodstvenim evidencijama i registru imovine su usklađeni
* u zemljišnim knjigama i katastru je upisano vlasništvo, odnosno posjed lokalne jedinice nad nogometnim igralištem
 |
| **Normativno uređenje upravljanja i raspolaganja nogometnim igralištem** | Jedinica lokalne samouprave će normativno urediti upravljanje i raspolaganje nogometnim igralištima, | * utvrdit će se način upravljanja i raspolaganja te izvještavanja o upravljanju i raspolaganju nogometnim igralištem
* primjenjivat će se utvrđeni način upravljanja i korištenja te izvještavanja o upravljanju i raspolaganju nogometnim igralištem
* donijet će se godišnji plan upravljanja i raspolaganja nogometnim igralištem u sklopu sa godišnjem planom upravljanja nekretninama i pokretninama jedinice lokalne samouprave
* nogometno igralište je registrirano za domaća i međunarodna nogometna natjecanja
 |
| **Upravljanje i raspolaganje nogometnim igralištem** | Nogometnim igralištem upravlja se i raspolaže pažnjom dobrog gospodara | * nogometno igralište privedeno je svrsi, odnosno koristi se za predviđenu namjenu
* lokalna jedinica ostvaruje prihode od korištenja nogometnog igrališta (prodaja, zakup, najam, koncesija)
* postupci prodaje i davanja u zakup, najam ili koncesiju provedeni su u skladu s propisima
* rashodi ostvareni po osnovi upravljanja i raspolaganja nogometnim igralištem izvršeni su namjenski
* vodi se ažurna evidencija o ostvarenim prihodima i rashodima po osnovi upravljanja i raspolaganja nogometnim igralištem
* analiziraju se i vrednuju učinci upravljanja i raspolaganja nogometnim igralištem te se poduzimaju mjere i aktivnosti s ciljem povećanja pozitivnih i smanjenja negativnih učinaka
 |
| **Nadzor nad upravljanjem i raspolaganjem nogometnim igralištem** | Uspostaviti učinkovit sustav unutarnjih kontrola u svrhu praćenja upravljanja i raspolaganja nogometnim igralištem | * propisat će se ovlasti i odgovornosti u vezi s upravljanjem i raspolaganjem nogometnim igralištem
* uredit će se načini postupanja, odnosno donijet će se procedure u vezi s prodajom, davanjem u zakup ili najam i drugim oblicima upravljanja i raspolaganja nogometnim igralištem, od donošenja odluka do evidentiranja u poslovnim knjigama i vrednovanja ostvarenih učinaka
 |

* 1. **GODIŠNJI PLAN PRODAJE I KUPNJE NEKRETNINA U VLASNIŠTVU OPĆINE NOVA BUKOVICA**

Jedan od ciljeva u Strategiji je da Općina Nova Bukovica mora na racionalan i učinkovit način upravljati svojim nekretninama tako da one nekretnine koje su potrebne Općini Nova Bukovica budu stavljene u funkciju koja će služiti njegovu racionalnijem i učinkovitijem funkcioniranju. Sve druge nekretnine moraju biti ponuđene na tržištu bilo u formi najma odnosno zakupa, zamjene ili prodaje putem javnih natječaja.

Općina Nova Bukovica tijekom 2025. godine ima namjeru prodavati isključivo one nekretnine koje nisu od strateškog javnog interesa te ovisno o zahtjevu eventualnih zainteresiranih kupaca.

* 1. **GODIŠNJI PLAN IZGRADNJE I ODRŽAVANJA INFRASTRUKTURNIH PROJEKATA NA PODRUČJU OPĆINE NOVA BUKOVICA**

Upravljanje imovinom u vlasništvu Općine provodi se i kroz izgradnju i održavanje infrastrukturnih projekata koji su od ključne važnosti za svaku općinu. Dobro održavana infrastruktura pomaže u poboljšanju kvalitete života stanovnika, privlači investicije i potiče gospodarski rast.

Postoji širok spektar infrastrukturnih projekata koji se mogu izvoditi u općini, a neki od najčešćih uključuju:

* Izgradnja i održavanje cesta: Ceste su bitne za povezivanje različitih dijelova općine i olakšavanje kretanja ljudi i roba. Izgradnja i održavanje cesta uključuju radove na kolovozu, mostovima, propustima, raskrižjima i pješačkim stazama;
* Izgradnja i održavanje vodovoda i kanalizacije: Dostupnost čiste vode i odvođenje otpadnih voda su bitni za javno zdravlje i zaštitu okoliša. Projekti izgradnje i održavanja vodovoda i kanalizacije uključuju radove na vodovodnim i kanalizacijskim mrežama, crpilištima, prečistačima otpadnih voda i pumpnim stanicama;
* Energetska infrastruktura: Projekti izgradnje i održavanja javne rasvjete;
* Javni objekti: Javni objekti, kao što su škole, bolnice i domovi za starije, su bitni za pružanje osnovnih usluga stanovnicima. Projekti izgradnje i održavanja javnih objekata uključuju radove na zgradama, instalacijama i opremi;
* Parkovi i zelene površine: Parkovi i zelene površine su bitni za rekreaciju, opuštanje i zaštitu okoliša. Projekti izgradnje i održavanja parkova i zelenih površina uključuju radove na sađenju drveća, uređenju travnjaka, izgradnji staza i dr.

Financiranje infrastrukturnih projekata:

* + Proračun Jedinice lokalne samouprave,
* Državni proračun,
	+ Europski fondovi,
	+ Privatna ulaganja,
	+ Naknade i doprinosi.

Važno je da se sredstva za financiranje infrastrukturnih projekata koriste efikasno i transparentno.

U narednoj tablici navedeni su razvojni projekti Općine Nova Bukovica koji su planirani tijekom 2025. godine.

*Tablica 8. Razvojni projekti Općine Nova Bukovica*

|  |
| --- |
| **Projekti** |
| Izgradnja nogostupa u Novoj Bukovici |
| Uređenje Doma kulture u Novoj Bukovici |
| Nastavak uređenja mjesnog doma u Donjoj Bukovici |
| Rekonstrukcija cesta u Novoj Bukovici |
| Dovršetak izgradnje parkirališta pokraj mjesnog groblja u Novoj Bukovici |

* 1. **GODIŠNJI PLAN PROVOĐENJA POSTUPAKA PROCJENE NEKRETNINA U VLASNIŠTVU OPĆINE NOVA BUKOVICA**

Procjena vrijednosti nekretnina u Republici Hrvatskoj regulirana je [Zakonom o procjeni vrijednosti nekretnina (»Narodne novine«, broj 78/15)](https://narodne-novine.nn.hr/clanci/sluzbeni/2015_07_78_1491.html) koji je donesen 03. srpnja 2015. godine, a na snazi je od 25. srpnja 2015. godine.

Strategijom su definirani sljedeći ciljevi provođenja postupaka procjene nekretnina u vlasništvu Općine Nova Bukovica:

1. Procjena potencijala nekretnina Općine Nova Bukovica mora se zasnivati na snimanju, popisu i ocjeni realnog stanja;
2. Uspostava jedinstvenog sustava i kriterija u procjeni vrijednosti pojedinog oblika imovine kako bi se poštivalo važeće zakonodavstvo i što transparentnije odredila njezina vrijednost.

Općina Nova Bukovica tijekom 2025. godini ima u planu vršiti procjenu nekretnina kada se ukaže potreba za istim. Prodaji nekretnina prethodi procjena tržišne vrijednosti nekretnine koju utvrđuje ovlašteni sudski vještak građevinske struke. Procjenu može obavljati ovlašteni sudski vještak s kojim je sklopljen okvirni ugovor za izradu elaborata o procjeni tržišne vrijednosti nekretnina. Sadržaj i oblik elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom.

* 1. **GODIŠNJI PLAN RJEŠAVANJA IMOVINSKO-PRAVNIH ODNOSA**

Jedan od osnovnih zadataka u rješavanju prijepora oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze. U tom smislu potrebno je popisati sve nekretnine (poslovne prostore i građevinska zemljišta) na kojima postoji suvlasništvo.

Zakonom o uređivanju imovinskopravnih odnosa u svrhu izgradnje infrastrukturnih građevina (»Narodne novine« broj 80/11, 144/21) uređuje se rješavanje imovinskopravnih odnosa i oslobođenje od plaćanja naknada za stjecanje prava vlasništva, prava služnosti i prava građenja, na zemljištu kojega je vlasnik ili kojim upravlja pravna osoba u vlasništvu Republike Hrvatske ili pravna osoba čiji je osnivač Republika Hrvatska te na zemljištu kojega je vlasnik pravna osoba u vlasništvu ili čiji je osnivač, odnosno čiji su osnivači jedinice lokalne, odnosno jedinice područne (regionalne) samouprave.

Općina Nova Bukovica tijekom 2025. godine planira rješavanje imovinsko-pravnih odnosa za sve nekretnine za koje su podneseni zahtjevi za darovanje Ministarstvu te ovisno o proračunskim sredstvima, evidentiranje stvarnog stanja nerazvrstanih cesta prema bazi nerazvrstanih cesta.

* 1. **GODIŠNJI PLAN VOĐENJA EVIDENCIJE IMOVINE**

Jedna od pretpostavki upravljanja i raspolaganja nekretninama i pokretninama je uspostava Evidencije imovine koja će se stalno ažurirati i kojom će se ostvariti internetska dostupnost i transparentnost u upravljanju nekretninama i pokretninama. Stoga je jedan od prioritetnih ciljeva koji se navode u Strategiji formiranje Evidencije (Registra) imovine kako bi se osigurali podaci o cjelokupnoj imovini odnosno resursima s kojima Općina Nova Bukovica raspolaže. Evidencija imovine je sveobuhvatnost autentičnih i redovito ažuriranih pravnih, fizičkih, ekonomskih i financijskih podataka o imovini.

Dana, 05. prosinca 2018. godine donesen je novi Zakon o središnjem registru državne imovine (»Narodne novine«, broj 112/18) prema kojem su jedinice lokalne samouprave obveznici dostave i unosa podataka u Središnji registar.

Dostava podatka u Središnji registar propisana je Uredbom o Središnjem registru državne imovine (»Narodne novine«, broj 03/20) kojom se uređuje ustrojstvo i način vođenja, sadržaj Središnjeg registra državne imovine i način prikupljanja podataka za Središnji registar te podaci iz Središnjeg registra koji se javno ne objavljuju. U Središnjem registru prikupljaju se i evidentiraju podaci na temelju valjanih isprava i ostale dokumentacije koje će biti propisane Pravilnikom o tehničkoj strukturi podataka i načinu upravljanja Središnjim registrom.

Općina Nova Bukovica postupila je prema navedenom Zakonu te je 09. siječnja 2024. godine dostavila podatke o nekretninama u Središnji registar državne imovine.

* 1. **GODIŠNJI PLAN POSTUPAKA VEZANIH UZ SAVJETOVANJE SJAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA NEKRETNINAMA I POKRETNINAMA U VLASNIŠTVU OPĆINE NOVA BUKOVICA**

Sukladno [Zakonu o pravu na pristup informacijama](https://www.zakon.hr/z/126/Zakon-o-pravu-na-pristup-informacijama)(»Narodne novine«, broj 25/13, 85/15, 69/22) Općina Nova Bukovica na svojoj službenoj Internet stranici ima obvezu objavljivati:

* opće akte koje donosi, a koji se objavljuju i u Službenom glasniku Općine Nova Bukovica,
* nacrte općih akata koje donosi u svrhu provedbe savjetovanja sjavnošću,
* godišnje planove, programe, strategije, upute, proračun, izvještaje o radu, financijska izvješća – na godišnjoj razini,
* zapise vezane uz lokalnu upravu i zaključke sa službenih sjednica Općinskog vijeća i službene dokumente usvojene na tim sjednicama,
* pozive za javne natječaje davanja u zakup nekretninama u vlasništvu Općine Nova Bukovica.

Kontinuiranom i redovitom objavom navedenih informacija na Internet stranici Općine Nova Bukovica javnosti omogućava se uvid u rad Općine Nova Bukovica te se povećava transparentnost i učinkovitost cjelokupnog sustava upravljanja nekretninama i pokretninama u vlasništvu Općine Nova Bukovica.

* 1. **GODIŠNJI PLAN ZAHTJEVA ZA DAROVANJE NEKRETNINA UPUĆEN MINISTARSTVU PROSTORNOG UREĐENJA, GRADITELJSTVA I DRŽAVNE IMOVINE**

Prema Zakonu o upravljanju nekretninama i pokretninama u vlasništvu Republike Hrvatske (»Narodne novine«, broj 155/23), kada je to opravdano i obrazloženo razlozima poticanja gospodarskog napretka, socijalne dobrobiti građana i ujednačavanja gospodarskog i demografskog razvitka svih krajeva Republike Hrvatske, neizgrađenim građevinskim zemljištem, građevinama i zemljištem nužnim za redovitu uporabu te građevine, stanovima i poslovnim prostorima može se raspolagati i bez naknade u korist jedinica lokalne i područne (regionalne) samouprave i ustanova čiji je osnivač Republike Hrvatska i/ili jedinica lokalne i područne (regionalne) samouprave.

Raspolaganje provodi se na zahtjev jedinica lokalne i područne (regionalne) samouprave na koju se prenosi ono pravo s kojim se postiže ista svrha, a koje je najpovoljnije za Republiku Hrvatsku.

Jedinice lokalne i područne (regionalne) samouprave, odnosno ustanove dužne su dostaviti Ministarstvu zahtjev za izdavanje isprave podobne za upis prava vlasništva na gore spomenutim nekretninama. Ministarstvo će izdati ispravu podobnu za upis prava vlasništva na navedenim nekretninama jedinici lokalne i područne (regionalne) samouprave, odnosno ustanovi sukladno pravodobno podnesenim zahtjevima.

Jedinice lokalne i područne (regionalne) samouprave, odnosno ustanove dužne su provesti sve pripremne i provedbene postupke uključujući i formiranje građevinskih čestica radi upisa vlasništva na spomenutim nekretninama u zemljišne knjige. Troškove tih postupaka snose jedinice lokalne i područne (regionalne) samouprave, odnosno ustanove.

Općina Nova Bukovica tijekom 2025. godine ne planira podnositi nove zahtjeve za darovanje Ministarstvu prostornog uređenja, graditeljstva i državne imovine.

# STRATEŠKO USMJERENJE UPRAVLJANJA NEKRETNINAMA I POKRETNINAMA U VLASNIŠTVU OPĆINE

Strateško usmjerenje Općine Nova Bukovica sadrži definiran razvojni smjer i strateške ciljeve.

Sukladno članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17, 151/22) razvojni smjer predstavlja najviši hijerarhijski segment strateškog okvira koji je ujedno primarni okvir razvoja i kojim se realizira vizija razvoja koja je detaljno definirana u Strategiji upravljanja imovinom u vlasništvu Općine Nova Bukovica za razdoblje od 2023. do 2029. godine[[1]](#footnote-1).

**Misija je** osnovna funkcija ili zadatak koja definira temeljnu jedinstvenu svrhu u kontekstu u kojem se potom oblikuje vizija, definiraju strateški i posebni ciljevi te razvijaju mjere, projekti i aktivnosti.

VIZIJA Općine Nova Bukovica je dosljedno, sustavno i efikasno upravljanje imovinom u vlasništvu Općine Nova Bukovica, temeljeno na načelima odgovornosti, ekonomičnosti, transparentnosti i predvidljivosti sa zadaćom zaštite imovine i njene uloge u životu sadašnjih i budućih generacija.

MISIJA Općine Nova Bukovica je kreirati okruženje pogodno za organizaciju učinkovitijeg i racionalnijeg korištenja imovine u vlasništvu Općine Nova Bukovica ciljem stvaranja novih vrijednosti i ostvarivanja veće ekonomske koristi.

**Vizija je** vrlo važan aspekt razvojnog smjera koji upućuje na kritični prijelaz iz trenutnog ja u buduće željeno stanje uz definiranu misiju i vrijednosti, a kroz provedbu strategije.

# KASKADIRANJE STRATEŠKOG CILJA UPRAVLJANJA NEKRETNINAMA I POKRETNINAMA U VLASNIŠTVU OPĆINE

Sukladno članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17, 151/22) strateški cilj predstavlja dugoročni, odnosno srednjoročni cilj kojim se izravno potiče ostvarenje definiranog razvojnog smjera. Strateški cilj, dakle, ima zadatak provedbe strateškog usmjerenja, uz racionalnu uporabu raspoloživih resursa.

U svrhu ostvarivanja efikasnog upravljanja i raspolaganja imovinom Općine Nova Bukovica utvrđuje se strateški cilj upravljanja svim oblicima imovine.

STRATEŠKI CILJ - učinkovito upravljati svim oblicima imovine u vlasništvu Općine Nova Bukovica prema načelu učinkovitosti dobroga gospodara.

Iz strateškog cilja upravljanja svim oblicima imovine izvodi se sedam posebnih ciljeva upravljanja. Sukladno članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17, 151/22) poseban cilj je srednjoročni cilj definiran u nacionalnim planovima i planovima razvoja jedinica lokalne i područne (regionalne) samouprave kojim se ostvaruje strateški cilj iz strategije i poveznica s programom u državnom proračunu ili proračunu jedinice lokalne i područne (regionalne) samouprave.

Posebni ciljevi, kao i programiranje pripadajućih mjera, projekata i aktivnosti [[2]](#footnote-2) predstavljaju provedbu strategije upravljanja svim oblicima imovine u vlasništvu Općine.

Posebni ciljevi biti će raščlanjeni u pogledu programiranja pripadajućih mjera, projekata i aktivnosti koje predstavljaju implementaciju posebnog cilja kao i neizravnu primjenu strateškog cilja.

Također će biti prepoznati pokazatelji ishoda[[3]](#footnote-3) za posebne ciljeve kako bi se provedba upravljanja nekretninama i pokretninama uspješno mogla pratiti te će biti identificirani i pokazatelji rezultata[[4]](#footnote-4) za mjere, projekte i aktivnosti koji se metodično razrađuju godišnjim planovima upravljanja nekretninama i pokretninama kao operativnim dokumentima koji se temelje na Strategiji i kojima se provode elementi strateškog planiranja definirani u Strategiji.

Slika 1. Kaskadiranje strateškog cilja upravljanja nekretninama Općine Nova Bukovica

# POSEBNI CILJEVI I MJERE – SISTEMATIZIRANI PRIKAZ

Sukladno Strategiji upravljanja općinskom imovinom za razdoblje 2023.-2029. godine u nastavku su prikazani posebni ciljevi i s njima povezane mjere koji su detaljno definirane u istoimenoj Strategiji. Nadalje, u nastavku su prikazana i područja upravljanja koja posebni ciljevi obuhvaćaju u Godišnjem planu upravljanja općinskom imovinom.

* **POSEBAN CILJ 1.1. „UČINKOVITO UPRAVLJANJE NEKRETNINAMA U VLASNIŠTVU OPĆINE NOVA BUKOVICA“ PROVODIT ĆE SE PUTEM SLJEDEĆIH MJERA:**
* smanjenje portfelja nekretnina kojima upravlja Općina Nova Bukovica putem prodaje,
* aktivacija neiskorištene i neaktivne imovine putem zakupa (najma).

U definiranju posebnog cilja „Učinkovito upravljanje nekretninama u vlasništvu Općine Nova Bukovica kreće se od polazišta da su općinske nekretnine iznimno važan resurs kojim Općina Nova Bukovica mora efikasno raspolagati u cilju realizacije društvenog, obrazovnog i kulturnog napretka te zaštite za buduće naraštaje. Nekretnine Općine Nova Bukovica najvažniji su aspekt općinskog kapitala te je s istima potrebno postupati odgovorno od strane svih korisnika upravitelja i imatelja. Sve aktivnosti upravljanja i raspolaganja nekretninama i pokretninama moraju se odvijati sukladno važećim zakonima i propisima.

Segmenti upravljanja i pojavni oblici imovine koje ovaj poseban cilj obuhvaća u Godišnjem planu upravljanja nekretninama i pokretninama u vlasništvu Općine su:

* + upravljanje fondom neaktivnih poslovnih prostora te održavanje i korištenje objekata i ostalih nekretnina u vlasništvu Republike Hrvatske kojima upravlja i raspolaže jedinica lokalne (regionalne) samouprave,
	+ upravljanje nefinancijskom imovinom i to: građevinskim zemljištem i građevinama, posebnim dijelovima nekretnina, na kojima je uspostavljeno vlasništvo Republike Hrvatske; poljoprivrednim zemljištima.
* **POSEBAN CILJ 1.2. „UNAPRJEĐENJE KORPORATIVNOG UPRAVLJANJA I VRŠENJE KONTROLA OPĆINE NOVA BUKOVICA KAO (SU)VLASNIKA TRGOVAČKIH DRUŠTAVA“ PROVODIT ĆE SE PUTEM SLJEDEĆIH MJERA:**
* implementiranje operativnih mjera upravljanja trgovačkim društvima u (su)vlasništvu Općine Nova Bukovica,
* jačanje učinkovitosti poslovanja i praćenje poslovanja trgovačkih društava u (su)vlasništvu Općine Nova Bukovica.

U definiranju posebnog cilja 1.2. polazi se od važnosti doprinosa povećanju razine transparentnosti i javnosti upravljanja trgovačkim društvima u (su)vlasništvu Općine što će u konačnici voditi jačanju gospodarske konkurentnosti Općine Nova Bukovica te ostvarivanju infrastrukturnih, socijalnih i drugih javnih ciljeva.

Područja upravljanja koja ovaj poseban cilj obuhvaća u Godišnjem planu upravljanja nekretninama i pokretninama u vlasništvu Općine su:

* upravljanje dionicama i udjelima u trgovačkim društvima od posebnog interesa za Općinu Nova Bukovica.
* **POSEBAN CILJ 1.3. „USPOSTAVITI JEDINSTVEN SUSTAV I KRITERIJE U PROCJENI VRIJEDNOSTI POJEDINOG OBLIKA IMOVINE, KAKO BI SE POŠTIVALO VAŽEĆE ZAKONODAVSTVO I ŠTO TRANSPARENTNIJE ODREDILA NJEZINA VRIJEDNOST“ PROVODIT ĆE SE PUTEM SLJEDEĆE MJERE:**
* snimanje, popis i ocjena realnog stanja imovine u vlasništvu Općine.

U definiranju ovog posebnog cilja naglasak je stavljen na osiguranje transparentnosti tržišta nekretnina. Za sve nekretnine koje Općina Nova Bukovica namjerava prodavati tijekom godine vršit će se procjena vrijednosti istih.

Područja upravljanja koja ovaj poseban cilj obuhvaća u Godišnjem planu upravljanja nekretninama i pokretninama u vlasništvu Općine je:

* utvrđivanje tržišne vrijednosti nekretnina u vlasništvu Općine Nova Bukovica,
* izrada baze podataka radi osiguranja transparentnosti tržišta nekretnina.
* **POSEBAN CILJ 1.4. „USKLAĐENJE I KONTINUIRANO PREDLAGANJE TE DONOŠENJE NOVIH AKATA“ PROVODIT ĆE SE PUTEM SLJEDEĆE MJERE:**
* predlaganje izmjena i dopuna važećih akata te izrade prijedloga novih akata za poboljšanje upravljanja nekretninama i pokretninama u vlasništvu Općine.

U definiranju posebnog cilja „Usklađenje i kontinuirano predlaganje te donošenje novih akata“ polazi se od važnosti adekvatne regulacije upravljanja nekretninama i pokretninama u vlasništvu Općine Nova Bukovica te potrebe za efikasnim, pojednostavljenim i transparentnim postupanjem u okviru raspolaganja nekretninama i pokretninama u vlasništvu Općine. Radi se o kontinuiranom procesu, koji nameće potrebu za dosljednom analizom postojećeg stanja te provedbom stalne regulacije u svrhu aktivacije neaktivne općinske imovine.

Područja upravljanja koja ovaj poseban cilj obuhvaća u Godišnjem planu upravljanja nekretninama i pokretninama u vlasništvu Općine je:

* otklanjanje nedostataka u postupanju s nekretninama i pokretninama u vlasništvu Općine,
* uočavanje i otklanjanje dupliciranja poslova i preklapanja ovlasti,
* povećanje efikasnosti upravljanja nekretninama i pokretninama u vlasništvu Općine.
* **POSEBAN CILJ 1.5. „USTROJ, VOĐENJE I REDOVNO AŽURIRANJE INTERNE EVIDENCIJE OPĆINSKE IMOVINE KOJOM UPRAVLJA OPĆINA NOVA BUKOVICA“ PROVODIT ĆE SE PUTEM SLJEDEĆIH MJERA:**
* funkcionalna uspostava Evidencije imovine Općine Nova Bukovica,
* dostavljanje podataka i promjena predmetnih podataka u Središnji registar državne imovine.

U definiranju posebnog cilja „Ustroj, vođenje i redovno ažuriranje interne evidencije imovine kojom upravlja Općina Nova Bukovica“ interna evidencija imovine omogućava sveobuhvatnost autentičnih i redovito ažuriranih pravnih, fizičkih, ekonomskih i financijskih podataka o imovini. Interna evidencija imovine kao upravljački sustav koji omogućava kvalitetno i razvidno donošenje odluka o načinima upravljanja nekretninama i pokretninama kojima upravlja Općina Nova Bukovica, Internetska dostupnost i transparentnost u upravljanju imovinom te Javnom objavom ostvarit će se bolji nadzor nad stanjem imovine kojom Općina Nova Bukovica raspolaže.

Danom stupanja na snagu Zakona o Središnjem registru državne imovine (»Narodne novine«, broj 112/18), 22. prosinca 2018. Središnji državni ured za razvoj digitalnog društva (SDURDD) postalo je nadležno tijelo za vođenje Središnjeg registra, odnosno preuzelo je od Ministarstva državne imovine poslove vođenja Središnjeg registra, opremu, pismohranu i drugu dokumentaciju Ministarstva vezanu za vođenje Središnjeg registra, sredstva za rad, financijska sredstva te prava i obveze Ministarstva državne imovine vezane za vođenje Središnjeg registra, kao i državne službenike Ministarstva državne imovine koji su obavljali preuzete poslove vezane za Središnji registar.

Dostava podatka u Središnji registar propisana je Uredbom o Središnjem registru državne imovine (»Narodne novine«, broj 03/20) kojom se uređuje ustrojstvo i način vođenja, sadržaj Središnjeg registra državne imovine i način prikupljanja podataka za Središnji registar te podaci iz Središnjeg registra koji se javno ne objavljuju. U Središnjem registru prikupljaju se i evidentiraju podaci na temelju valjanih isprava i ostale dokumentacije koje će biti propisane Pravilnikom o tehničkoj strukturi podataka i načinu upravljanja Središnjim registrom. Općina Nova Bukovica dostavila je podatke i postupiti sukladno navedenom Zakonu.

* **POSEBAN CILJ 1.6. „PRIPREMA, REALIZACIJA I IZVJEŠTAVANJE O PRIMJENI AKATA STRATEŠKOG PLANIRANJA“ PROVODIT ĆE SE PUTEM SLJEDEĆE MJERE:**
* unaprjeđenje upravljanja nekretninama i pokretninama u vlasništvu Općine putem akata strateškog planiranja.

U definiranju posebnog cilja 1.6. „Priprema, realizacija i izvještavanje o primjeni akata strateškog planiranja“ polazi se od potrebe za unaprjeđenjem okvira strateškog planiranja u svrhu učinkovitog nekretninama i pokretninama u vlasništvu Općine.

Područja upravljanja koja ovaj poseban cilj obuhvaća u Godišnjem planu upravljanja nekretninama i pokretninama u vlasništvu Općine je:

* usvajanje Godišnjeg plana upravljanja nekretninama i pokretninama u vlasništvu Općine,
* usvajanje Strategije upravljanja nekretninama i pokretninama u vlasništvu Općine,
* usvajanje ostalih strateških akata upravljanja nekretninama i pokretninama u vlasništvu Općine.
* **POSEBAN CILJ 1.7. „RAZVOJ LJUDSKIH RESURSA, INFORMACIJSKO-KOMUNIKACIJSKE TEHNOLOGIJE I FINANCIJSKOG ASPEKTA OPĆINE NOVA BUKOVICA“ PROVODIT ĆE SE PUTEM SLJEDEĆIH MJERA:**
* strateško upravljanje ljudskim resursima,
* poboljšanje informatizacije i digitalizacije,
* poboljšanje financijskog upravljanja.

Poseban cilj „Razvoj ljudskih resursa, informacijsko-komunikacijske tehnologije i financijskog aspekta Općine Nova Bukovica“ važna je podloga za uspješnu implementaciju prethodno opisanih ciljeva Strategije upravljanja imovinom Općine Nova Bukovica za razdoblje 2023. - 2029.

*Tablica 9. Pregled posebnih ciljeva i mjera*

|  |  |
| --- | --- |
| **STRATEŠKI CILJ UPRAVLJANJA SVIM OBLICIMA IMOVINE** | **ODRŽIVO, EKONOMIČNO I TRANSPARENTNO UPRAVLJANJE I RASPOLAGANJE NEKRETNINAMA I POKRETNINAMA U VLASNIŠTVU NOVA BUKOVICA** |
| **POSEBNI CILJEVI** | **MJERE** |
| Poseban cilj 1.1. „Učinkovito upravljanje nekretninama u vlasništvu Općine Nova Bukovica“ | Smanjenje portfelja nekretnina kojima upravlja Općina Nova Bukovica putem prodaje |
| Aktivacija neiskorištene i neaktivneimovine putem zakupa (najma) |
| Poseban cilj 1.2. „Unaprjeđenje korporativnog upravljanja i vršenje kontrola Općine Nova Bukovica kao (su)vlasnika trgovačkih društava“ | Implementiranje operativnih mjera upravljanja trgovačkim društvima u (su)vlasništvu Općine Nova Bukovica |
| Jačanje učinkovitosti poslovanja i praćenje poslovanja trgovačkih društava u (su)vlasništvu Općine Nova Bukovica |
| Poseban cilj 1.3. „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“ | Snimanje, popis i ocjena realnog stanja imovine u vlasništvu Općine |
| Poseban cilj 1.4. „Usklađenje i kontinuirano predlaganje te donošenje novih akata“ | Predlaganje izmjena i dopuna važećih akata te izrade prijedloga novih akata za poboljšanje upravljanja nekretninama i pokretninama |
| Poseban cilj 1.5. „Ustroj, vođenje i redovno ažuriranje interne evidencije općinske imovine kojom upravlja Općina Nova Bukovica“ | Funkcionalna uspostava Evidencije imovine Općine Nova Bukovica |
| Dostavljanje podataka i promjena predmetnih podataka u Središnji registar državne imovine |
| Poseban cilj 1.6. „Priprema, realizacija i izvještavanje o primjeni akata strateškog planiranja“ | Unaprjeđenje upravljanja nekretninama i pokretninama putem akata strateškog planiranja |
| Poseban cilj 1.7. „Razvoj ljudskih resursa, informacijsko-komunikacijske tehnologije i financijskog aspekta Općine Nova Bukovica“ | Strateško upravljanje ljudskim resursima |
| Poboljšanje informatizacije i digitalizacije |
| Poboljšanje financijskog upravljanja |

# POSEBAN CILJ 1.1. - „Učinkovito upravljanje nekretninama u vlasništvu Općine Nova Bukovica“

|  |
| --- |
| **PRILOG 1: POSEBAN CILJ 1.1.** „Učinkovito upravljanje nekretninama u vlasništvu Općine Nova Bukovica**Razdoblje:** siječanj – prosinac 2025.**POSLOVNI PROSTORI** |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/****NAČIN OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[5]](#footnote-5)** | **PROJEKT** | **OPIS PROJEKTA** |
| Aktivacija neiskorištene i neaktivne općinske imovine putem zakupa (najma) | [Zakon o upravljanju nekretninama i pokretninama u vlasništvu Republike Hrvatske](https://narodne-novine.nn.hr/clanci/sluzbeni/2023_12_155_2361.html)[(»Narodne novine«, broj 155/23)](https://narodne-novine.nn.hr/clanci/sluzbeni/2023_12_155_2361.html)[Zakon o procjeni vrijednosti nekretnina (»Narodne novine«, broj 78/15)](https://narodne-novine.nn.hr/clanci/sluzbeni/2015_07_78_1491.html)[Zakon o zakupu i kupoprodaji poslovnog prostora (»Narodne novine«, broj 125/11, 64/15, 112/18)](https://www.zakon.hr/z/513/Zakon-o-zakupu-i-kupoprodaji-poslovnog-prostora)[Zakon o uređivanju imovinskopravnih odnosa u svrhu izgradnje infrastrukturnih građevina (»Narodne novine«, broj 80/11, 144/21)](https://www.zakon.hr/z/482/Zakon-o-ure%C4%91ivanju-imovinskopravnih-odnosa-u-svrhu-izgradnje-infrastrukturnih-gra%C4%91evina)Statut Općine Nova Bukovica (»Službeni glasnik Općine NovaBukovica«, broj 2/21) | 1. Sklapanje ugovora o zakupu s udrugama, trgovačkim društvima i ostalim potencijalnim korisnicima | Potpisivanje ugovora o zakupu s fizičkom ili pravnom osobom koja nema nepodmirenu obvezu prema državnom proračunu ili JL(R)S | Broj sklopljenih ugovora o zakupu poslovnih prostora | Broj | Polazno (12)Ciljano (0) | Davanje poslovnog prostora u zakup | Općina Nova Bukovica tijekom 2025. godine ne planira davati u zakup nove poslovne prostore |
| Smanjenje portfelja nekretnina kojima upravlja Općina Nova Bukovica putem prodaje | 1. Sklapanje ugovora o kupoprodaji temeljem provedenog javnog natječaja (javno nadmetanje/javno prikupljanje ponuda) ili neposrednom pogodbom | Kupoprodaja – javni natječaj – sastavljanje popisa poslovnih prostora namijenjenih prodaji, prikupljanje i obrada dokumentacije, procjena vrijednosti nekretnine, donošenje oduke o prodaji temeljem provedenog javnog prikupljanja ponuda, provedba javnog natječaja, donošenje odluke o prodaji najpovoljnijem ponuditelju, sklapanje kupoprodajnog ugovora, primopredaja poslovnog prostora kupcu, ažuriranje interne evidencije imovine | Broj sklopljenih kupoprodajnih ugovora | Broj | Polazno (0)Ciljano (0) |  |  |

|  |
| --- |
| **PRILOG 1a: POSEBAN CILJ 1.1.** „Učinkovito upravljanje nekretninama u vlasništvu Općine Nova Bukovica“**Razdoblje:** siječanj – prosinac 2025.**GRAĐEVINSKA I POLJOPRIVREDNA ZEMLJIŠTA** |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/****NAČIN OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[6]](#footnote-6)** | **PROJEKT** | **OPIS PROJEKTA** |
| Aktivacija neiskorištene i neaktivne općinske imovine putem zakupa (najma) | [Zakon o upravljanju nekretninama i pokretninama u vlasništvu Republike Hrvatske (»Narodne novine«, broj 155/23)](https://narodne-novine.nn.hr/clanci/sluzbeni/2023_12_155_2361.html)[Zakon o procjeni vrijednosti nekretnina (»Narodne novine«, broj 78/15)](https://narodne-novine.nn.hr/clanci/sluzbeni/2015_07_78_1491.html)[Zakon o prostornom uređenju (»Narodne novine«, broj 153/13, 65/17, 114/18, 39/19, 98/19, 67/23)](https://www.zakon.hr/z/689/Zakon-o-prostornom-ure%C4%91enju)[Zakon o gradnji (»Narodne novine«, broj 153/13, 20/17, 39/19, 125/19)](https://www.zakon.hr/z/690/Zakon-o-gradnji)[Zakon o poljoprivrednom zemljištu (»Narodne novine«, broj 20/18, 115/18, 98/19, 57/22)](https://www.zakon.hr/z/133/Zakon-o-poljoprivrednom-zemlji%C5%A1tu)[Zakon o šumama (»Narodne novine«, broj 68/18, 115/18, 98/19, 32/20, 145/20, 101/23, 36/24)](https://www.zakon.hr/z/294/Zakon-o-%C5%A1umama)Statut Općine Nova Bukovica (»Službeni glasnik Općine NovaBukovica«, broj 2/21) | 1. Sklapanje ugovora o zakupu poljoprivrednih zemljišta u vlasništvu Općine Nova Bukovica | Potpisivanje ugovora o zakupu s fizičkom ili pravnom osobom koja nema nepodmirenu obvezu prema državnom proračunu ili JL(R)S | Broj sklopljenih ugovora o zakupu poljoprivrednih zemljišta | Broj | Polazno (0)Ciljano (0) |  | Općina tijekom 2025. godine ne planira davati u zakup poljoprivredna zemljišta (tijekom 2024. godine objavljen je natječaj za davanje u zakup poljoprivrednog zemljišta u vlasništvu Republike Hrvatske) |
| Smanjenje portfelja nekretnina kojima upravlja Općina Nova Bukovica putem prodaje | 1. Sklapanje ugovora o kupoprodaji građevinskog zemljišta temeljem provedenog javnog natječaja (javno nadmetanje/javno prikupljanje ponuda) ili neposrednom pogodbom | Kupoprodaja – javni natječaj – sastavljanje popisa građevinskih zemljišta namijenjenih prodaji, prikupljanje i obrada dokumentacije, procjena vrijednosti nekretnine, donošenje oduke o prodaji temeljem provedenog javnog prikupljanja ponuda, provedba javnog natječaja, donošenje odluke o prodaji najpovoljnijem ponuditelju, sklapanje kupoprodajnog ugovora, primopredaja građevinskog zemljišta kupcu, ažuriranje interne evidencije imovine | Broj sklopljenih kupoprodajnih ugovora | Broj | Polazno (0)Ciljano (0) |  |

# POSEBAN CILJ 1.2. - „Unaprjeđenje korporativnog upravljanja i vršenje kontrola Općine Nova Bukovica kao (su)vlasnika trgovačkih društava“

|  |
| --- |
| **PRILOG 2: POSEBAN CILJ 1.2.** „Unaprjeđenje korporativnog upravljanja i vršenje kontrola Općine Nova Bukovica kao (su)vlasnika trgovačkih društava“**Razdoblje:** siječanj – prosinac 2025. |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/****NAČIN OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[7]](#footnote-7)** | **PROJEKT** | **OPIS PROJEKTA** |
| Implementiranje operativnih mjera upravljanja trgovačkim društvima u (su)vlasništvu Općine Nova Bukovica | [Zakon o upravljanju nekretninama i pokretninama u vlasništvu Republike Hrvatske (»Narodne novine«, broj 155/23)](https://narodne-novine.nn.hr/clanci/sluzbeni/2023_12_155_2361.html)[Zakon o pravu na pristup informacijama (»Narodne novine«, broj 25/13, 85/15, 69/22)](https://www.zakon.hr/z/126/Zakon-o-pravu-na-pristup-informacijama) | 1. Prikupljati i analizirati izvješća o poslovanju dostavljena od trgovačkih društava | Zaprimanje i analiziranje financijskih izvještaja, Izjave o fiskalnoj odgovornosti, popunjenog Upitnika, Plana otklanjanja slabosti i nepravilnosti te Izvješća o otklonjenim slabostima i nepravilnostima utvrđenima prethodne godine | Broj prikupljenih izvještaja | Broj | Polazno (2)Ciljano (2) |  |  |
| Jačanje učinkovitosti poslovanja i praćenje poslovanja trgovačkih društava u (su)vlasništvu Općine Nova Bukovica | 1. Definiranje adekvatne i pravovremene komunikacije vlasničkih očekivanja prema predstavničkim tijelima trgovačkih društava | Razvoj aktivne komunikacije s predstavničkim tijelima  | Prihodi od dobiti trgovačkih društava | Prihodi trgovačkih društava | Polazna: 2.312.562,12 |  |  |
| 2. Zaprimanje, obrada i analiza godišnjih i srednjoročnih planova dostavljenih od strane trgovačkih društava od posebnog interesa za Općinu Nova Bukovica | Pravodobno i potpuno informiranje o poslovanju trgovačkih društava u (su)vlasništvu Općine Nova Bukovica | Broj zaprimljenih planova | Broj | Polazna (2)Ciljana (2) |  |  |

# POSEBAN CILJ 1.3. - „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“

|  |
| --- |
| **PRILOG 3: POSEBAN CILJ 1.3.** „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“**Razdoblje:** siječanj – prosinac 2025. |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/****NAČIN** **OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[8]](#footnote-8)** | **PROJEKT** | **OPIS PROJEKTA** |
| Snimanje, popis i ocjena realnog stanja imovine u vlasništvu Općine | [Zakon o upravljanju nekretninama i pokretninama u vlasništvu Republike Hrvatske (»Narodne novine«, broj 155/23)](https://narodne-novine.nn.hr/clanci/sluzbeni/2023_12_155_2361.html)[Zakon o procjeni vrijednosti nekretnina (»Narodne novine«, broj 78/15)](https://www.zakon.hr/z/804/Zakon-o-procjeni-vrijednosti-nekretnina)[Pravilnik o informacijskom sustavu tržišta nekretnina (»Narodne novine«, broj 68/20](https://narodne-novine.nn.hr/clanci/sluzbeni/2020_06_68_1364.html), 12/24[)](http://www.mgipu.hr/default.aspx?id=32763)[Pravilnik o metodama procjene vrijednosti nekretnina (»Narodne novine«, broj 105/15)](https://narodne-novine.nn.hr/clanci/sluzbeni/2015_10_105_2060.html)[Uputa o priznavanju, mjerenju i evidentiranju imovine u vlasništvu Republike Hrvatske – Ministarstvo financija](file:///C%3A%5CUsers%5CKorisnik%5CAppData%5CLocal%5CMicrosoft%5CWindows%5CINetCache%5CContent.Outlook%5CKBTAXI0Q%5CUputa%20o%20priznavanju%2C%20mjerenju%20i%20evidentiranju%20imovine%20u%20vlasni%C5%A1tvu%20Republike%20Hrvatske%20%E2%80%93%20Ministarstvo%20financija) | 1. Sklapanje okvirnog ugovora sa sudskim vještakom građevinske struke (procjeniteljem) | Prodaji nekretnina prethodi procjena tržišne vrijednosti nekretnine koju utvrđuje ovlašteni sudski vještak građevinske struke. Procjenu može obavljati ovlašteni sudski vještak s kojim je sklopljen okvirni ugovor za izradu elaborata o procjeni tržišne vrijednosti nekretnina. | Broj sklopljenih ugovora godišnje | Broj  | Polazno (0)Ciljano (0) |  |  |
| 2. Procjena (utvrđivanje) vrijednosti nekretnina namijenjenih prodaji | Približne vrijednosti zemljišta utvrđuju se kao općenite, prosječne vrijednosti zemljišta na temelju podataka iz zbirke kupoprodajnih cijena, primarno ovisno o namjeni površina, načinu korištenja i uređenju površina, kategoriji i lokaciji te o drugim obilježjima nekretnina. Pri utvrđivanju približnih vrijednosti ne uzimaju se u obzir doprinosi. Ako ne postoji dovoljan broj poredbenih kupoprodajnih cijena na promatranom području, približna vrijednost može se utvrditi deduktivnom metodom ili komparativnom analizom s drugim područjem. Približna vrijednost zemljišta iskazuje se kao iznos u kunama po četvornome metru površine za uzor-česticu. Ako je to u skladu s postojećim običajima u uobičajenom poslovnom prometu, približna vrijednost može se iskazati i kao iznos u eurima po četvornome metru površine za uzor-česticu. | Broj procijenjenih nekretnina | Broj | Polazno (0)Ciljano (3) |  | Općina Nova Bukovica tijekom 2025. godine planira provesti procjenu nekretnina  |
| 3. Izrada procjembenog elaborata | Dokument kojim se procjena vrijednosti nekretnina jasno i transparentno prezentira u pisanom obliku, a obuhvaća nalaz i mišljenje stalnoga sudskog vještaka za procjenu nekretnina ili procjenu stalnoga sudskog procjenitelja. Sadržaj i oblik elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom. Ako se procjembeni elaborat izrađuje za procjenu vrijednosti naknade za potpuno izvlaštenu nekretninu ili za djelomično izvlaštenu nekretninu, za procjenu naknade za ustanovljenje zakupa i za procjenu naknade za ustanovljenje služnosti, za svaku će se nekretninu koja je predmet tog pravnog posla izraditi zasebni procjembeni elaborat. | Broj izrađenih elaborata godišnje | Broj | Polazno (0)Ciljano (3) | Procjembeni elaborat | Izrađen procjembeni elaborat za čestice namijenjene kupnji i prodaji |

# POSEBAN CILJ 1.4. - „Usklađenje i kontinuirano predlaganje te donošenje novih akata“

|  |
| --- |
| **PRILOG 4: POSEBAN CILJ 1.4.** „Usklađenje i kontinuirano predlaganje te donošenje novih akata“**Razdoblje:** siječanj – prosinac 2025. |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/****NAČIN** **OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[9]](#footnote-9)** | **PROJEKT** | **OPIS PROJEKTA** |
| Predlaganje izmjena i dopuna važećih akata te izrade prijedloga novih akata za poboljšanje upravljanja općinskom imovinom | [Zakon o upravljanju nekretninama i pokretninama u vlasništvu Republike Hrvatske (»Narodne novine«, broj 155/23)](https://narodne-novine.nn.hr/clanci/sluzbeni/2023_12_155_2361.html)Zakon o instrumentima politike boljih propisa (»Narodne novine« broj 155/23)[Zakon o pravu na pristup informacijama (»Narodne novine«, broj 25/13, 85/15, 69/22)](https://www.zakon.hr/z/126/Zakon-o-pravu-na-pristup-informacijama) | 1. Analiza postojećih akata u području upravljanja općinskom imovinom i poticanje izmjene i dopune istih | Izrada izmjena i dopuna nacrta akata te provedba savjetovanja sjavnošću | Izmjene postojećih akata | Broj | Polazno (0)Ciljano (0) | Akti i Odluke | Odluka o usvajanju Godišnjeg plana upravljanja imovinom u vlasništvu Općine Nova Bukovica za 2026. godinuOdluka o usvajanju Izvješća o provedbi Plana upravljanja imovinom u vlasništvu Općine Nova Bukovica za 2024. godinu |
| 2. Participacija u postupcima izrade prijedloga novih akata ili izmjene i dopune postojećih | Usklađenje propisa sa odredbama kojima se uređuje upravljanje općinskom imovinom | Prijedlog novih akata | Broj | Polazno (2)Ciljano (2) |
| 3. Participacija u radu stručnih radnih skupina Općinske uprave Općine Nova Bukovica | Savjetovanja sjavnošću | Prijedlog novih akata | Broj | Polazno (1)Ciljano (1) |
| Usvajanje dokumenata na sjednici Općinskog vijeća | Broj usvojenih akata | Broj | Polazno (1)Ciljano (1) |
| Usvajanje dokumenata od strane načelnika | Broj usvojenih akata | Broj | Polazno (1)Ciljano (1) |  |  |

# POSEBAN CILJ 1.5. - „Ustroj, vođenje i redovno ažuriranje interne evidencije općinske imovine kojom upravlja Općina Nova Bukovica“

|  |
| --- |
| **PRILOG 5: POSEBAN CILJ 1.5.** „Ustroj, vođenje i redovno ažuriranje interne evidencije općinske imovine kojom upravlja Općina Nova Bukovica“**Razdoblje:** siječanj – prosinac 2025. |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/****NAČIN OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[10]](#footnote-10)** | **PROJEKT** | **OPIS PROJEKTA** |
| Funkcionalna uspostava Evidencije imovine Općine Nova Bukovica | [Zakon o upravljanju nekretninama i pokretninama u vlasništvu Republike Hrvatske (»Narodne novine«, broj 155/23](https://narodne-novine.nn.hr/clanci/sluzbeni/2023_12_155_2361.html))[Zakon o središnjem registru državne imovine (»Narodne novine« broj 112/18)](https://www.zakon.hr/z/1647/Zakon-o-Sredi%C5%A1njem-registru-dr%C5%BEavne-imovine)[Uredba o Središnjem registru državne imovine (»Narodne novine«, broj 03/20)](https://narodne-novine.nn.hr/clanci/sluzbeni/2011_05_55_1207.html)[Pravilnik o tehničkoj strukturi podataka i načinu upravljanja središnjim registrom državne imovine](https://narodne-novine.nn.hr/clanci/sluzbeni/2024_03_37_591.html)[(»Narodne novine«, broj 37/24](https://narodne-novine.nn.hr/clanci/sluzbeni/2024_03_37_591.html)) | 1. Klasifikacija imovine i standardizacija podataka o imovini | IzradaEvidencije imovine po utvrđenim odredbama | Pojavni oblici općinske imovine u internim evidencijama | Broj | Pojavni oblici nekretnina (broj je varijabilan te se redovno ažurira sukladno izmjenama u Evidenciji imovine)Pojavni oblici financijske imovine (dionice, poslovni udjeli, vrijednosni papiri) Polazna (2)Ciljana (2)Pojavni oblici pokretnina Polazna (0)Ciljana (1) | Ažuriranje interne evidencije općinske imovine | Sveobuhvatna, autentična i redovito ažurirana Evidencija imovine |
| 2. Redovito ažuriranje i objava podataka o imovini u internoj evidenciji imovine Općine Nova Bukovica | Vođenje evidencije općinske imovine | Kontinuirano ažuriranje i objava podataka u internoj evidenciji | Broj | Pojavni oblici nekretnina (broj je varijabilan te se redovno ažurira sukladno izmjenama u Evidenciji imovine)Pojavni oblici financijske imovine (dionice, poslovni udjeli, vrijednosni papiri) Polazna (0)Ciljana (1) | Sveobuhvatna, autentična i redovito ažurirana Evidencija imovine |
| Dostavljanje podataka i promjena predmetnih podataka u Središnji registar državne imovine | 1. Jednom mjesečno slanje podataka o imovini u Središnji registar državne imovine | Mjesečno ažuriranje podatka o imovini i dostava u Središnji registar državne imovine | Broj ažuriranja | Broj | Polazno (1)Ciljano (1) | Općina Nova Bukovica dostavit će podatke u Središnji registar. |

# POSEBAN CILJ 1.6. - „Priprema, realizacija i izvještavanje o primjeni akata strateškog planiranja“

|  |
| --- |
| **PRILOG 6: POSEBAN CILJ 1.6.** „Priprema, realizacija i izvještavanje o primjeni akata strateškog planiranja“**Razdoblje:** siječanj – prosinac 2025. |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/****NAČIN** **OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[11]](#footnote-11)** | **PROJEKT** | **OPIS PROJEKTA** |
| Unaprjeđenje upravljanja općinskom imovinom putem akata strateškog planiranja | [Zakon o upravljanju nekretninama i pokretninama u vlasništvu Republike Hrvatske](https://narodne-novine.nn.hr/clanci/sluzbeni/2023_12_155_2361.html)[(»Narodne novine«, broj 155/23)](https://narodne-novine.nn.hr/clanci/sluzbeni/2023_12_155_2361.html)[Zakon o središnjem registru državne imovine (»Narodne novine« broj 112/18)](https://www.zakon.hr/z/1647/Zakon-o-Sredi%C5%A1njem-registru-dr%C5%BEavne-imovine)[[Uredba o Središnjem registru državne imovine (»Narodne novine«, broj 03/20)](https://narodne-novine.nn.hr/clanci/sluzbeni/2011_05_55_1207.html)](https://narodne-novine.nn.hr/clanci/sluzbeni/2011_05_55_1207.html) | 1. Priprema, izrada i usvajanje Izvješća o provedbi Plana upravljanja imovinom za 2024. godinu2. Priprema, izrada i usvajanje Godišnjeg plana upravljanja imovinom za 2026. | Izrada prijedloga Izvješća o provedbi Plana upravljanja imovinom za 2024. godinuIzrada prijedloga Godišnjeg plana upravljanja imovinom za 2026.Provedba Savjetovanja s javnošću za Godišnji plan upravljanja imovinom za 2026.Usvajanje dokumenta | Prijedlog Izvješća o provedbi Plana upravljanja imovinom za 2024. godinuPrijedlog Godišnjeg plana upravljanja imovinom za 2026. | Broj (vrijednost ili količina) | Polazna (2)Ciljana (2) | Projekt Implementacija upravljanja imovinom | Izrada Plana upravljanja imovinom za 2024. godinuIzrada Izvješća o provedbi Plana upravljanja imovinom za 2026. godinu |
| 2. Revidiranje Strategije upravljanja imovinom 2023.-2029. | Ažuriranje i uskladba dokumenta s novim aktima i podacima | Revidirana Strategija | Broj (vrijednost ili količina) | Polazna (1)Ciljana (1) |
| Unaprjeđenje upravljanja općinskom imovinom putem akata strateškog planiranja | [Zakon o proračunu](https://www.zakon.hr/z/283/Zakon-o-prora%C4%8Dunu) (»Narodne novine«, broj 144/21)[Zakon o sustavu strateškog planiranja i upravljanja razvojem Republike Hrvatske](https://narodne-novine.nn.hr/clanci/sluzbeni/2022_12_151_2349.html)(»Narodne novine«, broj 123/17, 151/22)[Uredba o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave](https://narodne-novine.nn.hr/clanci/sluzbeni/2023_03_37_622.html) (»Narodne novine«, broj 37/23) | 1. Priprema, izrada i donošenje Izmjena i dopuna Provedbenog programa2. Priprema, izrada i donošenje Godišnjeg izvješća o provedbi Provedbenog programa3. Priprema, izrada i donošenje Provedbenog programa | Izrada prijedlogaIzmjena i dopuna Provedbenog programaIzrada prijedloga Godišnjeg izvješća o provedbi Provedbenog programa Izrada prijedloga Provedbenog programa Donošenje dokumenata | PrijedlogIzmjena i dopuna Provedbenog programaPrijedlogGodišnjeg izvješća o provedbi Provedbenog programaPrijedlog Provedbenog programa  | Broj | Polazna (1)Ciljana (1) | / | Izrada kratkoročnih akata strateškog planiranja. |

# POSEBAN CILJ 1.7. - „Razvoj ljudskih resursa, informacijsko-komunikacijske tehnologije i financijskog aspekta Općine Nova Bukovica“

|  |
| --- |
| **PRILOG 7: POSEBAN CILJ 1.7.** „Razvoj ljudskih resursa, informacijsko-komunikacijske tehnologije i financijskog aspekta Općine Nova Bukovica“**Razdoblje:** siječanj – prosinac 2025. |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/****NAČIN** **OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[12]](#footnote-12)** | **PROJEKT** | **OPIS PROJEKTA** |
| Strateško upravljanje ljudskim resursima | Zakon o službenicima i namještenicima u lokalnoj i područnoj (regionalnoj) samoupravi (»Narodne novine«, broj 86/08, 61/11, 04/18, 112/19) | 1. Provedba edukacija i stručnih usavršavanja  | Izrada plana izobrazbe Općinskih službenika | Broj provedenih edukacija | Broj | Polazno (1)Ciljano (1) | Općina Nova Bukovica u 2025. godini ima u planu pohađanje seminare, edukacije i stručna usavršavanja iz područja javne nabave i upravnog djelokruga Jedinstvenog upravnog odjela |
| 2. Raspisivanje i objava Javnog natječaja | Objava Javnog natječaja prema Planu prijema za 2025. godinuUtvrđivanje liste kandidata, testiranje, intervju, objava rezultata, objava rješenja o prijemu u Općinsku službu, prijem u Općinsku službu | Broj traženih izvršitelja | Broj | Polazno (0)Ciljano (0) | Tijekom 2025. godine Općina Nova Bukovica ne planira zapošljavanje novih djelatnika |
| Broj novozaposlenih | Broj | Polazno (0)Ciljano (0) |
| Poboljšanje informatizacije i digitalizacije | 1. Traženje ponude od postojećeg dobavljača | Traženje ponude | Zahtjev za ponudom | Broj | Polazno (0)Ciljano (1) |  |
| 2. Prihvaćanje ponude i uspostava plana izvođenja | Razmatranje i prihvaćanje ponude | Odluka o prihvaćanju ponude | Broj akata | Polazno (0)Ciljano (0) |  |  |
| 3. Testiranje poboljšanog sustava i stavljanje u funkciju | Testiranje novih funkcionalnosti aplikacije primjenom u radu | Sustav stavljen u rad | Broj | Polazno (1)Ciljano (1) | Općina Nova Bukovica Planira tijekom 2025 godine uvođenje sustava potreban za provedbu obveza iz Uredbe o urdskom poslovanju. |
| Poboljšanje financijskog upravljanja | Zakon o sustavu unutarnjih kontrola u javnom sektoru (»Narodne novine«, broj 78/15, 102/19) | 1. Dodatna automatizacija praćenja potraživanja imovine | Unaprjeđenje postojećeg aplikativnog modela | Povećanje naplate potraživanja | Broj | Polazno (100%)Ciljano (100%) |  |  |

1. Prema članku 64. stavka 1. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23) Strategija upravljanja imovinom u vlasništvu Općine Nova Bukovica za razdoblje 2021. do 2027. primjenjivat će se u odnosu na upravljanje nekretninama i pokretninama u vlasništvu Općine Nova Bukovica do donošenja nove Strategije sukladno odredbama Zakona o upravljanje nekretninama i pokretninama u vlasništvu Republike Hrvatske (»Narodne novine«, broj 155/23). [↑](#footnote-ref-1)
2. Prema članku 2. Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17, 151/22) mjere su skup međusobno povezanih aktivnosti i projekata u određenom upravnom području kojom se izravno ostvaruje posebni cilj, a neizravno se pridonosi ostvarenju strateškoga cilja. Aktivnost je niz specifičnih i međusobno povezanih radnji čija provedba izravno vodi ostvarenju mjere, a neizravno ostvarenju posebnoga cilja, dok je projekt niz međusobno povezanih aktivnosti koje se odvijaju određenim redoslijedom radi postizanja ciljeva unutar određenoga razdoblja i određenih financijskih sredstava. [↑](#footnote-ref-2)
3. Prema članku 2. Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17, 151/22) pokazatelj ishoda je kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u postizanju utvrđenog posebnog cilja. [↑](#footnote-ref-3)
4. Prema članku 2. Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17, 151/22) pokazatelj rezultata je kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u provedbi utvrđene mjere, projekta i aktivnosti. [↑](#footnote-ref-4)
5. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-5)
6. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-6)
7. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-7)
8. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-8)
9. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-9)
10. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-10)
11. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-11)
12. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-12)